《暮春闲居示同志》
唐代·权德舆

避諠非傲世，幽兴乐郊园。好古每开卷，居贫常闭门。

曙钟来古每，旭日上西轩。稍与清境会，暂无尘事烦。

静看云起灭，闲望鸟飞翻。乍问山僧偈，时听渔父言。

体羸谙药性，事简见心源。冠带惊年长，诗书喜道存。

小池泉脉凑，危栋燕雏喧。风入松阴静，花添竹影繁。

灌园输井税，学稼奉晨昏。此外知何有，怡然向一樽。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。